text: Landmænd vil have lavere afgifter
  29 august 2016 kl. 18.16
  Landbrugspakken er ikke nok for landmændene. De vil have flere lempelser.
  Landbruget gisper. Den ene økonomiske ulykke efter den anden rammer erhvervet. Senest ser det ud til, at høsten bliver den laveste i ti år.
  Regeringen har allerede gennemført en landbrugspakke for at hjælpe landmændene.  Men der skal mere til.
  Det sagde landmændene mandag aften til Miljø- og Fødevareminister Esben Lunde Larsen, da de mødtes i Agerskov. Landmændene vil have lavere skatter, afgifter og færre miljøregler, hvis de skal kunne konkurrere med deres kolleger i udlandet.
  Hør landmand Peter Dahlgaard Juhl fra Sommersted fortælle her:
  
  Miljø- og Fødevareminister Esben Lunde Larsen.: "vi har allerede taget et stort skridt med landbrugspakken."
  - Vi allerede taget et stort skridt i den rigtige retning med landbrugspakken, og der er ikke nye tiltag på vej lige nu fra regeringen.
  Sådan sagde Miljø- og Fødevareminister Esben Lunde Larsen mandag aften til TV SYD som svar på landmændenes ønsker.
  Hør ministeren her:
  
  